stanford-oval/wikipedia huggingface dataset:
גדול עומד על גביו

גדול עומד על גביו הוא כלל הלכתי נפוץ, שהשפעותיו בכל תחומי ההלכה היהודית. הכלל אומר, כי גם במקרה שמעשה הלכתי או משפטי, שאם נעשה ללא כוונה אין לו תוקף, נעשה על ידי אדם שאין ביכולתו לעשות אותו מתוך מחשבה, כמו למשל קטן וחרש-אילם, אם הוא נעשה כאשר אדם אחר, בר דעת עומד על גבם בשעת המעשה, נחשב המעשה כאילו נעשה מתוך כוונה גמורה.
כך למשל, נפסקת ההלכה, כי גט שנכתב על ידי חרש, שוטה וקטן, כשר אם הוא נכתב כאשר גדול עומד על גביו של הכותב.
בגדר כלל זה ובהסברו, נחלקו גדולי הראשונים:
שיטת התוספות

שיטת התוספות היא, שגדר הכלל הוא, שכאשר גדול עומד על גביו של מי שעושה את המעשה ומזהיר אותו לעשות כראוי, יש לעושה את המעשה כוונה ראויה, ולמרות שמצד עצמו אין ביכולתו לכוין בעשיית המעשה כמו למשל קטן למטה מגיל מצוות, שאין כוונתו ומחשבתו נחשבות לכוונה ראויה שכן אין לקטן שיקול הדעת הראוי, כאשר עומד על גביו אדם גדול בעל שיקול דעת, ומזהירו לעשות את המעשה, הוא עושה אותו מתוך כוונה ראויה.
כך גם, חרש-אילם, למרות שעל פי ההלכה נחשב כשוטה (אדם חסר דעת), מסוגל לכווין את הכוונה הראויה, אם יהיה אדם סמוך לו, שירמוז לו על עשיית המעשה ועל הכוונה הראויה, יכול הוא לכוין את הכוונה הראויה. לעומת זאת, שוטה, שאדם שפוי ומחויב במצוות, עומד על גביו ומזהירו לעשות את המעשה ולכוין את הכוונה הנצרכת, אין מעשיו נחשבים כאילו נעשו מתוך כוונה ראויה, שכן בשונה מ"קטן" שאמנם אין לו את שיקול הדעת כמו לגדול, יש לו דעת, ו"חרש" שאמנם נחשב כשוטה, אך יש לו דעת והבנה מסוימת, הרי ששוטה אין לו דעת כלל, ולכן גם כאשר יעזרו לו ויאמרו לו לכוין בעשיית מעשה - לעשותו לשם כוונה מסוימת, לא תהיה לו את האפשרות לעשות את המעשה מתוך כוונה.
למעשה נחלקו האחרונים, ובעוד שרובם סבורים שלא ניתן לסייע בכוונת השוטה על ידי "גדול עומד על גביו", הרב יחזקאל לנדא בעל הנודע ביהודה חלוק על הדבר ופוסק שגם בשוטה ניתן להחיל כלל זה.
שיטת רבינו יונה

שיטת רבינו יונה היא, שהכוח ההלכתי של "גדול עומד על גביו", הוא מדין שליחות. כל מעשה, שניתן למנות בו שליח, ניתן לפצל בו את המעשה, ולמנות אדם אחד שיעשה את המעשה, ואדם שני שתפקידו לכווין את הכוונה הראויה, שכן מכוח כוחו המשפטי וההלכתים של בעליו של המעשה, יכול הוא להחליט כי המעשה יעשה מתוך הכוונה המסוימת אותו יכוין ה"גדול העומד על גביו", האדם שעומד לידו של העושה בשעת המעשה.
מסיבה זו, לא ניתן לבצע תחבולה זו במעשה החליצה, שעל פי כללי השליחות, לא ניתן למנות שליח כדי לעשותו.
החידושי הרי"ם מקשה על דבריו, מדברי הרא"ש במסכת נדרים, שכתב שאין מועיל שליחות על שמיעת נדרים והפרתם, מכיוון ששמיעה איננה מעשה, ושליחות שייכת רק במעשה. ולפי דבריו, שלא תיתכן שליחות על דבר שאינו מעשה, כיצד ניתן למנות שליח על כוונה. החידושי הרי"ם מתרץ, כי כאשר הכוונה היא בעשיית מעשה, ניתן למנות שליח, וכמו שכאשר אותו אדם עצמו כותב את הגט הוא נעשה שליח גם על הכוונה שבכתיבת הגט, כך גם ניתן למנות אדם לכוין כוונה על מעשה מסוים.
שיטת רבינו יונה > מחלוקת הלכתית

מחלוקת ראשונים זו, בגדר "גדול עומד על גביו", באה גם לידי ביטוי, בנידון האם שייך כלל זה בשחיטה. חכמי המשנה נחלקו האם שחיטה זקוקה לכוונה. נחלקו הראשונים, לפי הדעה האומרת כי שחיטה צריכה כוונה, האם יועיל הכלל "עומד על גביו" במקרה כזה. לפי דעת הרשב"א והתוספות, במקרה כזה יועיל כוונה.
לעומת זאת, לפי דעת רבינו יונה, שיסוד הדין הוא מדיני שליחות, הוא מסביר שלא תיתכן שליחות במעשה שאין לשולח כל תוקף הלכתי; שכן השחיטה אינה תלויה בבעליו של בעל החיים, אם יעשה כראוי הוא יהיה כשר לחלוטין גם אם נעשה בגזל, ואם לא יעשה כראוי הוא יהיה טרפה גם אם נעשה על ידי בעליו בעצמו.
הלכות נוספות

בקידושין וגירושין לא עוזר כלל זה של גדול עומד על גביו, ויש שהסבירו זאת בכך שכלל זה עוזר רק כאשר אין הקטן עושה שום חלות, והגדול נצרך רק לשם הכוונה.
הערות שוליים

↑  תלמוד בבלי, מסכת גיטין, דף כ"ב, עמוד ב'.
↑  בחולין י"ב ע"א.
↑  רבי חיים סולובייצ'יק ורבי שמעון יהודה שקופ בשערי יושר.
↑  מובא ב"דברי יעקב", קישור בסוף העמוד.
↑  בחידושיו על אבן העזר סימן ק"כ.
↑  מובא ברשב"א על מסכת חולין בשם "רבינו הרב ז"ל".
↑  הרב יעקב עדס, דברי יעקב.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
גרדנר קול

| --- | --- |
אין תמונה חופשית
 לידה:  המאה ה־20 
 מוקד פעילות:  ארצות הברית 
 פרופיל ב-IMDb
 
גרדנר קול (באנגלית: Gardner Cole; נולד בשם גרדנר קיין כריסטופר קול) הוא פזמונאי, נגן קלידים ומפיק מוזיקלי אמריקאי. הוא ידוע בעיקר כפזמונאי פופולרי שכתב להיטים משנות השמונים ותחילת שנות התשעים, עבור שר, מייקל מקדונלד (אנ'), טינה טרנר, ג'ודי וואטלי (אנ') ומדונה. הוא גם הקליט שני אלבומי סולו שהופצו בהוצאת חברת התקליטים האחים וורנר. הסינגל שלו "Live It Up" מ-1988 דורג במקום ה-91 בארצות הברית באוקטובר של אותה השנה.
דיסקוגרפיה > אלבומי אולפן

1988: Δ's (Triangles)
1991: It's Your Life
שירים ואלבומים

"Open Your Heart", במקור "Follow Your Heart", שנכתב עבור הזמרת סינדי לאופר על ידי קול ופיטר רפלסון, על אף שהוא מעולם לא הושמע לה.
"Everything", גרדנר קול, ג'יימס ניוטון הווארד.
"Say Once More", איימי גרנט, גרדנר קול.
"Another Lover", מאת ג'איינט סטפס.
Larger than Life, אלבום של ג'ודי וואטלי.
הערות שוליים

↑  Randolph Michaels Flashbacks to Happiness: Eighties Music Revisited 2005 p.45 "From the Desk of Gardner Cole Charted Hits: "Open Your Heart" (writer)—1986 #1 Performed by Madonna; "Most Of All" (writer)—1988 Performed by Jody Watley; "Strange But True" (writer)—1988 Performed by Times Two "Live It Up"—1988 "Everything"— 1 ...
↑  Lucy O'Brien Madonna: like an icon 2007 p.110" The first song she and Leonard laid down was the declarative 'Open Your Heart', written by Gardner Cole, songwriter for a host of '80s chart acts including Cher, Michael MacDonald and Tina Turner. 'I composed it with Peter Rafelson [son of ..."
↑  tolsen, Billboard Hot 100, Billboard, ‏2013-01-02 (באנגלית אמריקאית)
↑  pophole, “Open Your Heart” by Madonna was originally written for Cyndi Lauper as a rockier “Follow Your Heart”, pophole, ‏2019-06-21 (באנגלית)
| --- | --- |
בקרת זהויות :  LCCN: n92029733  MusicBrainz: 8b632e67-a5f8-44ce-9c98-0896f04c6055  VIAF: 45954663   WorldCat (עם VIAF): 45954663
ג'מבה ג'מבה

| --- | --- |
ג'מבה ג'מבה, 2014
ג'מבה ג'מבה, 2014
 לידה:  4 באוגוסט 1987 (בן 37)
 תקופת הפעילות:  מ-2009 
 סוגה:  מוזיקת פופ, פיוצ'רפופ, מוזיקת בס בריטית 
 פרופיל ב-IMDb
 
אנדרו סוונסון (באנגלית: Djemba Djemba; נולד ב-4 באוגוסט 1987) הידוע יותר בשם הבמה שלו, ג'מבה ג'מבה (Djemba Djemba), הוא מפיק מוזיקלי ופזמונאי אמריקאי מסוגת הפופ וה-EDM. בשנת 2013 כתב את הלהיט "Elastic Heart" של הזמרת האוסטרלית סיה. בהמשך, הוא כתב והפיק שירים ואלבומים עבור מוזיקאים ולהקות כדוגמת מייג'ור לייזר, אליסון וונדרלנד (אנ'), אליהו בלייק (אנ'), ג'סטין ביבר, לו האן (אנ'), בריטני ספירס, סיה, מדונה וקלאני. הוא גם יוצר מוזיקה בתור Magic in the Rain.
קריירה

בתחילת הקריירה שלו עבד עם הזמר ג'סטין ביבר על "Memphis", ו-"Don't Sell Out" של הראפר טייני טמפה. באותה העת, עבד על "Passenger" של הזמרת בריטני ספירס. בשנת 2013 כתב לזמרת סיה את הלהיט "Elastic Heart" שזכה להצלחה בין-לאומית. בשנת 2015 כתב לזמרת-יוצרת מדונה את "Best Night" שנכלל ב-Rebel Heart.
בהמשך לכך, כתב והפיק את "Gangsta" לזמרת קלאני, עבור פסקול הסרט "יחידת המתאבדים".
הערות שוליים

1 2  Eric Zaworski, Djemba Djemba Wants to Blow Your Mind In and Outside the Club, Vice, ‏2014-04-25 (באנגלית)
↑  Brian Cantor, Sia's "Elastic Heart," Major Lazer's "Lean On" Earn 2X US Platinum Certifications, Headline Planet, ‏2015-11-11 (באנגלית אמריקאית)
1 2  Sia - Elastic Heart Album Reviews, Songs & More | AllMusic (באנגלית), נבדק ב-2023-11-10
↑  Justin Bieber (Ft. Big Sean & Diplo) – Memphis, נבדק ב-2023-11-10
↑  Don't Sell Out by Tinie Tempah - Track Info | AllMusic (באנגלית), נבדק ב-2023-11-10
↑  Passenger by Britney Spears - Track Info | AllMusic (באנגלית), נבדק ב-2023-11-10
↑  Madonna - Rebel Heart (באנגלית), 2015-03-05, נבדק ב-2023-11-10
↑  Release group “Suicide Squad: The Album” by Various Artists - MusicBrainz, musicbrainz.org
| --- | --- |
בקרת זהויות :  MusicBrainz: cc7018cd-63ff-4ab1-96ad-a2173543a529
גנאיוס פומפיוס סטראבו

ערך זה עוסק בקונסול הרומי . אם התכוונתם לפילוסוף היווני , הידוע גם בשם , ראו .
גנאיוס פומפיוס סטראבו (בלטינית: Gnaeus Pompeius Strabo,‏ 135 לפנה"ס – 87 לפנה"ס), היה קונסול רומי. סטראבו נודע כמצביא המנצח במלחמת האיטלקים ברומא וכאביו של גנאיוס פומפיוס מגנוס.
סטראבו היה יליד פיקניום(אנ') במזרח חצי האי האפניני. אף על פי שמשפחתו הייתה בעלת מעמד גבוה, כנראה ממעמד הפרשים, סטראבו היה נובוס הומו – הראשון ממשפחתו שנכנס לסנאט הרומי.
סטראבו התקדם במהירות במסלול המשרות אולם נראה שהישגיו הבולטים ביותר היו במהלך מלחמת האיטלקים ברומא שפרצה בשנת 91 לפנה"ס. בשנת 90 לפנה"ס שימש כלגאטוס בחזית הצפונית של המלחמה תחת פיקודו של הקונסול רוטיליוס רופוס. לאחר מפלתו של האחרון בקרב הצליח סטראבו לגבש את כוחות הרומים מחדש ולהטיל מצור על העיר אסקולום, מעוז המורדים האיטלקים בצפון איטליה.
בשנת 89 לפנה"ס, כנראה לאור הישגיו במלחמה, נבחר סטראבו למשרת הקונסול. במהלך שנת כהונתו הוא המשיך במצור על אוסקולום, הביס חיל עזר שנשלח לעזרתה ולבסוף כבשה. במקביל להצלחותיו הצבאיות העניק סטראבו אזרחות רומית לקהילות שמדרום לעמק הפו, וזכויות אזרח לטיניות לקהילות שבין הפו להרי האלפים. השילוב של הצלחותיו הצבאיות והענקת הזכויות חיסלו למעשה את המרד האיטלקי בצפון חצי האי ואילצו את המורדים לזנוח את המלחמה באזור.
במהלך מלחמת האזרחים הרומית שיחק סטראבו משחק כפול, כאשר עמדתו בעימות בין לוקיוס קורנליוס סולה לגאיוס מריוס לא הייתה ברורה. לאחר כיבושה המהיר של רומא על ידי סולה בשנת 88 לפנה"ס ובריחתו של מריוס מאיטליה, הדיח סולה את סטראבו מהפיקוד על צבאו ומינה במקומו את נאמנו פומפיוס רופוס. סטראבו קיבל למראית עין את הדחה זו אולם רופוס נרצח במהרה על ידי חייליו, כנראה בהשפעת סטראבו והוא לקח בשנית את הפיקוד על הצבא הצפוני.
לאחר יציאתו של סולה מזרחה להילחם במיתרידטס השישי, מלך פונטוס התלקחה מחדש מלחמת האזרחים באיטליה. בראש המחנה הפופולרי עמדו לוקיוס קורנליוס קינה וגאיוס מריוס, שחזר מגלותו. השניים החלו לגייס כוחות וניתקו את העיר רומא ממקורות האספקה שלה. מצבה של הממשלה האופטימאטית היה בכי רע. כוחותיה הצבאיים היו מפוזרים: במזרח בהנהגת סולה ובדרום איטליה בקרבות נגד הסאמניטים. על רקע זה עמדתו של הכוח הצבאי בהנהגתו של סטראבו נעשתה חשובה ביותר. נראה שסטראבו ניצל זאת על מנת לנסות להבטיח לעצמו בחירה נוספת למשרת הקונסול.
סטראבו המשיך עם טקטיקת העמימות שלו כאשר צבאו התייצב מול חומות רומא, אך יחד עם זו נתן למורדים להקיף את חומות העיר. צבא המורדים התפצל לשלושה חלקים, כאשר חלק אחד בראשות קינה התמקם בצד הימני של הטיבר, חלק שני בהנהגת קווינטוס סרטוריוס התמקם בצדו השמאלי, וכוחו של מריוס התקדם במעלה החוף לכיוון אוסטיה וכבש את היישובים ששוכנים בו. סטראבו המשיך במשחק הכפול ונלחם למראית עין בכוחות המורדים, אך לרוב לא נקט בפעולה כלשהי. עם זאת, ההיסטוריון תאודור מומזן משער שסטראבו לא התכוון אף פעם לתמוך בקינה ומריוס.
מריוס המשיך בטקטיקה של ניתוק רומא מדרכי האספקה, כבש את אריניום, חסם את הטיבר והשתלט על כל היישובים שחלשו על המבואות היבשתיים לרומא. הרעב החל להתפשט בעיר, ומגפות הכו בצבאות הממשלה ובכוחותיו של סטראבו וגבו מחיר של אלפי קורבנות, שסטראבו היה אחד מהם, בשנת 87 לפנה"ס. בעקבות מאורעות אלה העיר נכבשה במהרה על ידי מריוס וקינה.
מותו של פומפיוס האב הותיר את פומפיוס הצעיר כיורש להונו ולכוחו הפוליטי. שלושת הלגיונות בהם שלט פומפיוס בן ה-23, כירושה מאביו, היו כלי עזר חשוב להשתלטותו המחודשת של סולה על רומא עם חזרתו מהמזרח בשנת 83 לפנה"ס.
גבריאלה פאפאדאקיס

גבריאלה פאפאדאקיס (בצרפתית: Gabriella Papadakis; נולדה ב-10 במאי 1995) היא מחליקה אמנותית צרפתייה, האלופה האולימפית (בייג'ינג 2022), סגנית אלופה אולימפית (פיונגצ'אנג 2018), 5 פעמים אלופת עולם (שנגחאי 2015, בוסטון 2016, מילאנו 2018, סאיטאמה 2019 ומונפלייה 2022), 5 פעמים ברציפות אלופת אירופה (2015–2019) ו-6 פעמים אלופת צרפת (2015–2020) בהחלקה אמנותית על קרח ריקוד זוגות ביחד עם גיום סיזרון.
הצמד סיזרון פאפאדאקיס שיפר את שיא העולם 28 פעמים, שיא של כל הזמנים, מאז שיטת הניקוד החדשה (2004).
ביוגרפיה

פאפאדאקיס נולדה וגדלה בקלרמון-פראן, אוברן. אמה, קתרין פאפאדאקיס היא מאמנת החלקה אמנותית על הקרח ואביה, עמנואל, יליד קורידליס(אנ'), יוון בן למשפחה מכרתים, בעלים של משאית אוכל באוסטין, טקסס. היא התאמנה בהחלקה אמנותית על הקרח במועדון שבעיר שבה גדלה. בגיל 9 אמה המליצה לה לרקוד עם גיום סיזרון. בשנת 2014 היא עברה עם סיזרון למונטריאול קנדה על מנת להתאמן עם מאמנם רומה הגנואור.
ביוגרפיה > 2014

באליפות צרפת שנערכה בשנת 2014 סיזרון ופאפאדאקיס דורגו במקום שני בתחרות ריקוד זוגות. באליפות אירופה הראשונה שבה הם השתתפו שנערכה בבודפשט בינואר אותה שנה הם סיימו במקום 15 ובאליפות העולם שנערכה בסאיטמה, יפן במרץ אותה שנה הם סיימו במקום 13.
ביוגרפיה > 2015 > אלופת אירופה ואלופת עולם

באליפות אירופה שנערכה בסטוקהולם בינואר 2015 הם זכו במדליית זהב בריקוד זוגות. באליפות העולם שנערכה בשנגחאי במרץ הם זכו במדליית זהב, לפני מדיסון צ'וק ואוואן בייטס מארצות הברית וקייטלין וויבר ואנדרו פוג'ה מקנדה.
ביוגרפיה > 2016

באליפות אירופה שנערכה בברטיסלבה בינואר 2016 הם זכו בפעם השנייה ברציפות במדליית זהב. באליפות העולם שנערכה בבוסטון במרץ הם זכו בפעם השנייה ברציפות במדליית זהב, לפני מאיה ואלכס שיבוטני ומדיסון צ'וק ואוואן בייטס, שני הזוגות מארצות הברית.
ביוגרפיה > 2017

באליפות אירופה שנערכה באוסטרבה בינואר 2017 הם זכו בפעם השלישית ברציפות במדליית זהב. באליפות העולם שנערכה בהלסינקי במרץ הם זכו במדליית כסף, אחרי טסה וירטו וסקוט מוייר מקנדה ולפני מאיה ואלכס שיבוטני.
ביוגרפיה > 2018 > מדליית כסף אולימפית

באליפות אירופה שנערכה במוסקבה בינואר 2018 הם זכו בפעם הרביעית ברציפות במדליית זהב. באולימפיאדת פיונגצ'אנג (2018) שנערכה בפברואר הם זכו במדליית כסף, אחרי טסה וירטו וסקוט מוייר מקנדה ולפני מאיה ואלכס שיבוטני. במהלך ביצוע התרגיל הקצר נחשפה הפיטמה של פאפאדאקיס בטעות והם קיבלו הפחתה בניקוד שדירג אותם במקום השני. בתרגיל החופשי והארוך הם סיימו ראשונים אך בסיכום הכללי דורגו במקום השני. באליפות העולם שנערכה במילאנו במרץ הם זכו בפעם השלישית במדליית זהב, לפני מדיסון האבל וזכארי דונהיו מארצות הברית וקייטלין וויבר ואנדרו פוג'ה מקנדה.
ביוגרפיה > 2019

באליפות אירופה שנערכה במינסק בינואר 2019 הם זכו בפעם החמישית ברציפות במדליית זהב. באליפות העולם שנערכה בסאיטאמה במרץ הם זכו בפעם הרביעית במדליית זהב, לפני ויקטוריה סיניצינה וניקיטה קצלפוב מרוסיה ומדיסון האבל וזכארי דונהיו מארצות הברית.
ביוגרפיה > 2020

באליפות אירופה שנערכה בגראץ בינואר 2020 הם זכו במדליית כסף בפער קטנטן של 0.19 נקודות, אחרי ויקטוריה סיניצינה וניקיטה קצלפוב. אליפות העולם שהייתה אמורה להיערך במונטריאול בוטלה בשל מגפת הקורונה.
גבריאל ברשי

| --- | --- |

 לידה:  9 באפריל 1930 (בן 94) תל אביב, פלשתינה (א"י) המנדט הבריטי 
 מדינה:  ישראל ישראל
 השכלה:  תואר ראשון במדעי המדינה מאוניברסיטת בר-אילן  תואר שני במדעי המדינה מאוניברסיטת בר-אילן  דוקטור, מאוניברסיטת חיפה
 השתייכות:   ההגנה  פלמ"ח  צבא הגנה לישראל
 תקופת הפעילות:  1942–1976 (כ־34 שנים)
 דרגה:   אלוף-משנה
 תפקידים בשירות
 מפקד פלוגה בפלמ"ח  מפקד פלוגה בחטיבת גולני  מפקד גדוד 12  ראש מטה חטיבת אלכסנדרוני
 פעולות ומבצעים
   מלחמת העצמאות    מבצע קדש    מלחמת ששת הימים    מלחמת ההתשה    מלחמת יום הכיפורים    מלחמת לבנון הראשונה
 עיטורים
   עיטור לוחמי המדינה
 תפקידים אזרחיים
 מנכ"ל תעשיות סכו"ם דימונה  מנכ"ל המרכז לעיוור
 
גבי בפגישה ידידותית עם יגאל אלון ואלוף פיקוד הצפון דוד אלעזר
ברשי מתאר להנרי קיסינג'ר את מהלכי הקרבות במלחמת ששת הימים
גבריאל ברשי עם דוד בן-גוריון
גבי ברשי בטקס הענקת תואר דוקטור - מאי 2019
אל"ם בדימוס גבי ברשי, מ"פ בקרב תל מוטילה 1951 ואל"ם ברק חירם, מח"ט גולני, באזכרה לנופלים בתל מוטילה, מאי 2021
גבריאל (גבי) בַּרְשִׁי (לנדסמן) (נולד ב-9 באפריל 1930) הוא קצין צה"ל בדימוס בדרגת אלוף-משנה. בגיל 12 הצטרף לגדודי הנוער בארגון ההגנה ובגיל 17 סיים קורס מ"כים בפלמ"ח. היה בין מקימי קיבוץ צרעה, ובמסגרת פעילותו העסקית היה מנכ"ל מפעל הסכו"ם של כור תעשיות בדימונה וכן מנכ"ל המרכז לעיוור. בגיל 90 השלים תואר דוקטור באוניברסיטת חיפה. ממלא בהתנדבות תפקידים בכירים בעמותות העוסקות בסיוע אנושי ובקידום השלום.
ביוגרפיה

גבריאל ברשי נולד ב-9 באפריל 1930 בתל אביב וגדל בה עד גיל 6. משפחתו עלתה מהונגריה בשנים 1920–1921. האם הייתה עיתונאית בהונגריה, ובארץ התפרנסה בדוחק בעבודות משק בית. אביו השתייך לאחת המשפחות הראשונות בהרצליה. גבריאל גדל בבית דודו, ד"ר דוד ברשי.
בגיל שש נשלח לקרובי משפחה בכפר ברוך, שם למד בכיתה א'. את כיתה ב' סיים ברמת גן כחניך המוסד "מעון עממי לילדים". בכיתה ג' עבר המעון לאבן יהודה, שם כתלמיד השתתף בעליית חומה ומגדל של בית יצחק וכפר נטר, וסייע במילוי החומות בחצץ. את כיתות ד' - ה' השלים בבני ברק לשם עבר המעון. מבני ברק עבר לכפר הילדים מאיר שפיה, שם בנוסף ללימודים ועבודה בענפי המשק השונים, עברו הילדים אימוני גדנ"ע אשר כללו א"ש, קפא"פ, מחנאות, סיירות, קשר, מורס בדגלים ופנסים, איתות סמפור, תרגילי סדר (ת"ס), קורס חובשים והתעמלות בוקר כל יום. בשפיה מילא תפקידים מרכזיים בחיי החברה: יו"ר ועד כיתה, יו"ר הוועד הפועל הכללי (מועצת תלמידים) וחבר מערכת עיתון הכפר. בגיל 12 הושבע כחבר ב"הגנה" ובגיל 15 נשלח לקורס מ"כים בבנימינה והיה מפקד מחלקה בגדנ"ע. ב-1946 הצטרף לפלמ"ח במסגרת הכשרת דגניה ב', עבר קורס מ"כים בדליה, בפיקודו של חיים בר-לב והיה מ"כ בהכשרה. לאחר מכן עבר קורס מפקדי נשק כבד, מרגמות 81 מ"מ ומקלעי בזה בקיבוץ שמיר ומונה למ"מ של הכשרת כפר בלום. יצא לקורס הקצינים הראשון של צה"ל, אותו סיים לפני גיל 18. היה מפקד מחלקה בפלוגה ג' בגדוד השלישי ובגיל 19 היה מפקד פלוגה בבסיס האימונים של הפלמ"ח.
לאחר מלחמת העצמאות, בפברואר 1949, השתחרר מצה"ל. היה בין מקימי קיבוץ צרעה ושימש כמא"ז (מפקד אזור) הקיבוץ, מרכז הרפת, מרכז הפלחה, סדרן עבודה ומרכז המשק. בשנים 1951–1953 חזר לצה"ל ובשנת 1954 חזר על פי דרישת הקיבוץ לצרעה. ב-1957, לאחר שהקיבוץ לא איפשר לו לחזור לצבא, עזב עם משפחתו את הקיבוץ, בתחילה לנתניה כיוון שהוצב לבה"ד 3, משם עברה המשפחה לתל אביב וב-1994 התיישבו בכרכור.
היה נשוי לבת-שבע (נפטרה ב-2013), לזוג שלושה ילדים ושלושה נכדים.
קריירה עסקית וניהולית

לאחר השחרור מצה"ל עבר קורס מנהל עסקים במסגרת אוניברסיטת תל אביב, התקבל לעבודה על ידי ישעיהו גביש בכור תעשיות, והיה מנכ"ל תעשיות סכו"ם דימונה למשך כשנה וחצי. לאחר מכן, עבר למרכז לעיוור בתל אביב, שימש כמנכ"ל במשך כשנה והחליט לפרוש ולעבור ללימודים אקדמיים.
בין השנים 1982–1984 השתלב בצוות ההוראה של המכללה למינהל מיסודה של הסתדרות הפקידים שבהסתדרות הכללית, לימד אזרחות וכתב חוברות לימוד ובהמשך מונה למרכז הפדגוגי של המכללה.
פעילות אקדמית

בוגר תואר שני בתחום מדעי המדינה באוניברסיטת בר-אילן.
בשנת 2004 פרסם את הספר "חייל בגוף וברוח".
הוכתר בתואר דוקטור מאוניברסיטת חיפה, על עבודת דוקטורט בחוג למקרא בנושא: "יחסי אל-אדם במזמורי תהלים".
פעילות ציבורית

ממקימי ארגון סרווס (אנ') ישראל ויושב הראש שלו במשך 9 שנים.
מתנדב בער"ן במשך 13 שנה.
חבר בוועד בוגרי שפיה.
מרצה במסגרות שונות כולל צה"ל בנושאי: מורשת קרב, חברה ומדינה, מקרא (תנ"ך). ממלא בהתנדבות תפקידים בכירים בעמותות העוסקות בסיוע אנושי ובקידום השלום.
לקריאה נוספת

גבי ברשי, חייל בגוף וברוח, המוציא לאור: כרכור ג. ברשי, 2004. הספר הוא פרי לבטים וחשיבה יוצרת בתחום הגוף והרוח, הפיקוד וההדרכה, הלחימה, בניין הכוח הלוחם ועיצוב תודעתו, בהם עסקו הצבא והכותב לאורך חמישים שנות שירות, בסדיר ובמילואים. הספר כולל דיונים בנושאי יסוד בלתי משתנים כגון מהות המנהיגות בצבא, משמעותה של המשמעת, כוחם של אהבת המולדת ואחוות הלוחמים, יעוד ויעדים לעם ולמדינה וחשיבות בניין התודעה.
אריה יצחקי, גדוד 21 : בעקבות לוחמים, המוציא לאור: נווה ים: א"י, 2017, עמ' 42–65.
ישראל זמיר, לכבות את השמש, 'אסטרולוג' הוצאה לאור בע"מ, 2004.
זאב סלעי, אש על מוצבינו, הוצאה פרטית.
הערות שוליים

↑  דוד בן-אשר, במבט לאחור - "היו אלה שנות חיינו היפות ביותר", צוות שלנו - ביטאון ״צוות״ ארגון גמלאי צה"ל גיליון מספר 127, דצמבר 2019, עמ' 29
↑  אמנון נבר, חטיבת אלכסנדרוני במלחמת ששת הימים, באתר חטיבת אלכסנדרוני - העמותה להנצחת חללי חטיבת הגולן-אלכסנדרוני
↑  אחיה ראב"ד, אלכסנדרה לוקש ואטילה שומפלבי, קיבל תואר דוקטור בגיל 90: "לא לוותר על החלום", באתר ynet, 27 במאי 2019
↑  דניאל סיריוטי, "אחד הימים המרגשים בחיי": קיבל תואר ד"ר בגיל 90, באתר ישראל היום, 27 במאי 2019
↑  תיירות בנעלי בית, באתר TheMarker‏, 19 באוגוסט 2005
| --- | --- |
בקרת זהויות :  NLI: 987007307251005171  ISNI: 0000 0000 6846 2763  VIAF: 97521631   WorldCat (עם VIAF): 97521631
גנאיוס קורנליוס לנטולוס מרקלינוס

| --- | --- |

 לידה:  90 לפנה"ס רומא העתיקה 
 פטירה:  48 לפנה"ס  (בגיל 42 בערך)
 מדינה:  רומא העתיקה 
 תפקיד:  legatus pro praetore (67 לפני הספירה–65 לפני הספירה)  קונסול (56 לפני הספירה–56 לפני הספירה)  טריבון הפלבס (68 לפני הספירה–68 לפני הספירה)  סנאטור ברומא העתיקה (ערך בלתי־ידוע–ערך בלתי־ידוע)  פראיטור (60 לפני הספירה–60 לפני הספירה)  moneyer (59 לפני הספירה–59 לפני הספירה)  פרוקונסול (59 לפני הספירה–58 לפני הספירה) 
 השקפה דתית:  דת רומא העתיקה 
 
גנאיוס קורנליוס לנטולוס מרקלינוס (לטינית: Gnaeus Cornelius Lentulus Marcellinus; סביבות 90 לפנה"ס - 48 לפנה"ס) היה פוליטיקאי רומי. נבחר לקונסול בשנת 56 לפנה"ס.
חייו

מרקלינוס היה שייך לענף הלטונולים במשפחת הקורנליים האצילה. בשנת 75 או 76 לפנה"ס שהה בחצי האי האיברי והיה אחראי על המכרה. בשנת 67 שירת בדרגת לגאטוס בצבאו של פומפיוס בעת מאבקו בשודדי הים הקיליקיים. בשנת 60 נבחר לפראיטור ובין 59 ל-58 שירת כנציב בסוריה בדרגת פרו-פראיטור. בשנת 56 נבחר לקונסול ביחד עם לוקיוס מרקיוס פיליפוס. במסגרת תפקידו עמד לצד האופטימטים והתנגדותם למסע הכיבושים של יוליוס קיסר במהלך מלחמת גאליה. המהלך הפוליטי כשל אודות לברית החזקה של יוליוס קיסר עם גנאיוס פומפיוס מגנוס ומרקוס ליקיניוס קראסוס הידועה בשם הטריומווירט הראשון. לאחר סיום כהונתו כקונסול פרש מפוליטיקה.
בנו, לנטולוס מרקלינוס שירת תחת קיסר ואילו אשתו, סקריבוניה התחתנה בסופו של דבר עם אוגוסטוס.
| --- | --- |
בקרת זהויות :  GND: 1186999993  ISNI: 0000 0000 5075 3079  LCCN: nr95024120  VIAF: 17113950   WorldCat (עם VIAF): 17113950
גרבית'ולוס

| גרבית'ולוס |
| --- | --- |
 מאובן הגולגולת
תקופה
קרטיקון עליון 66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: נאורניתיסציה
משפחה:: פכיצפלוזאוריים
סוג:: גרבית'ולוס
מין:: Gravitholus albertae
שם מדעי
 Gravitholus ‏Wall & גלטון, 1979

גרבית'ולוס (שם מדעי: Gravitholus; מילולית: "כיפה כבדה") הוא סוג של דינוזאור שחי בתור הקרטיקון לפני 75 מיליון שנה. היצור השתייך למשפחת הפכיצפלוזאוריים, בעלי הגולגולות העבות שהזכירו ראשי כבשים עשויות עצם קשה.
היצור נמצא במאובנים באלברטה, קנדה ב-1979 בידי החוקרים ו. פ. וול ופטר גלטון. יש חוקרים הרואים בדינוזאור זה מין של סטגוצרס (Stegoceras) שנמצא באותו אזור, דבר שהופך את הסוג לטקסון מוטל בספק. אחרים מתעקשים על היותו סוג עצמאי.
מאובני היצור כללו רק גולגולת קשה אך על פי הערכות ממיני פכיצפלוזאורים אחרים הגיע אורכו לכ-3 מטרים. ככל הנראה חי הגרבית'ולוס בעדרים, כאשר הזכרים לחמו על נקבות בעזרת גולגולותיהם העבות.
גטו קטניה

| --- | --- |

רחוב מורים   בשם "ויה מאורה"(Via Maura)

     "ויה מאורה" (Via Maura)   עד היום קיים בקטניה רחוב הקרוי בשם "ויה מאורה "   שפירושו הוא בעברית:רחוב  מורים    ברובע יהודי קטניה בשם ה"צ'יפריאנה" (Cipriana).  


רחוב אנוסים   בשם "ויה מרנו"(Via Marano)

     "ויה מרנו" (Via Marano)   עד היום קיים בקטניה רחוב הקרוי בשם "ויה מרנו"   שפירושו הוא בעברית:רחוב  אנוסים    ברובע יהודי קטניה בשם ה" פסקרייה" (Pescheria).  




בקטניה נמצא מקווה עתיק,  הקרוי בשם ה"פוצו גמציטה"  (Pozzo di Gammazita)

   מקווה שנתגלה בקטניה  הקרוי בשם ה"פוצו גמציטה"

בקטניה התקיימה קהילה יהודית עוד מהתקופה הרומית. גטו קטניה הוקם בשנת 1235. הגטו היהודי בקטניה מחולק לשתי שכונות עיקריות:
השכונה  הראשונה  הייתה "יודקה סופרנה " (Judeca suprana) או  בסיציליאנית:  "ג'ודקה די סוסו " (Giudecca di suso) או "צ'יפריאנה" (Cipriana ). פירושו  של  השם  "יודקה סופרנה " או  "ג'ודקה די סוסו " הוא בעברית: הרובע היהודי העליון . "ג'ודקה די סוסו " הוא גם  הגטו  הנקרא בשם "צ'יפריאנה" (Cipriana) שפירושו  הוא בעברית: קפריסין. הרובע המכונה בשם "צ'יפריאנה" (Cipriana) היה בין הרחובות האלה: צ'יפריאנה (Via della Cipriana), דנטה אליגיירי (Piazza Dante Aligheri), מנזר בנדטיני (Monastero dei Benedettini), וויה מאורה  (Via Maura).
השכונה  השנייה  הייתה  "יודקה סוטנה " (Judeca suttana ) או  בסיציליאנית:  "ג'ודקה די סוטו " (Giudecca di sotto) או  "פסקרייה" (Pescheria). פירושו  של  השם  "יודקה סוטנה " או  "ג'ודקה די סוטו" הוא בעברית: רובע יהודי תחתון. "ג'ודקה די סוטו" הוא גם  הגטו הנקרא בשם "פסקרייה" (Pescheria) שפירושו  הוא בעברית: שוק הדגים. הרובע המכונה בשם "פסקרייה" (Pescheria) היה בין הרחובות האלה: סנט אגטה אלה שיארה  (S.Agata alle Sciare), פסקרייה (Pescheria), וויה מרנו (Via Marano).
בגטו היו שני בתי-כנסת עתיקים: בית הכנסת הגדול בשם ה"סינגוגה  מג'ורה " (Sinagoga maggiore)  ובית הכנסת הקטן בשם ה"סינגוגה מינורה" (Sinagoga minore). בית הכנסת הקטן היה בבית החולים היהודי (ospedale degli ebrei) בקטניה.
עד היום קיים בקטניה רחוב הקרוי בשם "ויה מרנו" (Via Marano), שפירושו בעברית:רחוב אנוסים, ברובע יהודי קטניה המכונה "פשרייה" (Pescheria).
נהר היודיצ'לו (איטלקית Judicello) הוא נהר תת-קרקעי באורך 1.4 ק"מ הזורם מתחת העיר קטניה ונשפך אל נמל קטניה העתיק (Porto Vecchio). בדרכו הוא חוצה שתי שכונות יהודיות  בקטניה - צ'יפריאנה (Cipriana) ופשרייה (Pescheria).
בקטניה נמצא מקווה עתיק, מתקופת בית שני, הקרוי בשם ה"פוצו די גמציטה" (Pozzo di Gammazita).